Document ID: 31999R0660

31999R0660
L 083/10
JURNALUL OFÍCIAL AL UNIUNII EUROPENE
REGULAMENTUL (CE) NR. 660/1999 AL CONSILIULUI
din 22 martie 1999
de modificare a Regulamentului (CEE) nr. 2075/92 și de stabilire a primelor și a pragurilor de garanție pentru foile de tutun pe grupă de soiuri și pe stat membru pentru recoltele din 1999, 2000 și 2001
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 42 și 43,
având în vedere Regulamentul (CEE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut (1), în special articolele 4 alineatul (1), 8 și 9 alineatul (2),
având în vedere propunerea Comisiei (2),
având în vedere avizul Parlamentul European (3),
având în vedere avizul Comitetului Economic și Social (4),
întrucât este alocată o sumă suplimentară pentru tutunul flue-cured, light air-cured și dark air-cured cultivat în Austria, Belgia, Franța și Germania; întrucât Consiliul a decis să majoreze respectiva sumă de la 50 % la 65 % în baza recoltei din 1992; întrucât respectiva majorare este calculată în baza diferenței dintre prima alocată acelor tipuri de tutun pentru recolta din 1998 și prima care se aplică recoltei din anul 1992; întrucât articolul 3 alineatul (2) din Regulamentul (CEE) nr. 2075/92 nu este corespunzător cu aceasta; întrucât articolul 3 alineatul (2) din Regulamentul (CEE) nr. 2075/92 trebuie modificat;
întrucât nivelul primelor trebuie stabilit având în vedere obiectivele politicii agricole comune, în special pentru a asigura un nivel de trai decent pentru populația agricolă; întrucât valoarea primelor trebuie să reflecte debușeele pe piață trecute și previzibile pentru diferite soiuri de tutun în condiții normale de concurență; întrucât nivelul primelor trebuie stabilit pentru trei recolte consecutive și legat de pragul de garanție stabilit pentru cele trei recolte din 1999, 2000 și 2001 în scopul asigurării menținerii stabilității sectorului;
întrucât al doilea paragraf din articolul 8 și articolul 9 alineatul (2) din Regulamentul (CEE) nr. 2075/92 prevede repartizarea între statele membre producătoare a pragurilor de garanție pentru fiecare grupă de soiuri, pentru trei recolte, începând cu recolta din 1999;
întrucât nivelul acestor praguri pentru cele trei recolte din 1999, 2000 și 2001 trebuie stabilit având în vedere, în special, condițiile de piață, condițiile socio-economice și agricole din zonele de producție implicate; întrucât nivelul trebuie stabilit în timp util, pentru a permite producătorilor planificarea producției pentru recoltele menționate;
întrucât, ca rezultat al creșterii sumelor suplimentare pentru tutunul flue-cured, light air-cured și dark air-cured, cultivat în Austria, Belgia, Franța, Germania, în aceste state membre trebuiesc reduse pragurile de garanție în vederea menținerii echilibrului bugetar;
întrucât, în timp ce se menține potențialul de producție și alocarea cotelor de către statele membre, cotele pentru soiuri cu debușee asigurate și care obțin prețuri mari de piață ar trebui să crească progresiv în detrimentul cotelor pentru soiurile care se vând cu greutate și care atrag prețuri mici de piață;
întrucât măsurile în cauză ar trebui introduse cât mai curând posibil,
ADOPTĂ PREZENTUL REGULAMENT:
Articolul 1
Articolul 3 alineatul (2) din Regulamentul (CEE) nr. 2075/92 se înlocuiește cu următorul text:
„(2) O sumă suplimentară este alocată, cu toate acestea, pentru tutunul flue-cured, light air-cured și dark air-cured, cultivat în Austria, Belgia, Franța și Germania. Respectiva sumă trebuie să fie egală cu 65 % din diferența între prima care se aplică recoltei din 1998 și prima aplicată recoltei din 1992, pentru acele soiuri de tutun.”
Articolul 2
Pentru recoltele din 1999, 2000 și 2001, sumele pentru prime pentru fiecare grupă de tutun brut și primele suplimentare prevăzute la articolul 3 din Regulamentul (CEE) nr. 2075/92, sunt în conformitate cu cele prezentate în anexa I la prezentul regulament.
Articolul 3
Pentru recoltele din 1999, 2000 și 2001, pragurile de garanție menționate la articolele 8 și 9 din Regulamentul (CEE) nr. 2075/92 pe grupă de soiuri și pe stat membru trebuie să fie astfel cum sunt stabilite în anexa II la prezentul regulament.
Articolul 4
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 martie 1999.

Labels: 3
17
18
6